แข้งเทพ ยกพลบุก ตะหานน้ำ หวังสามแต้มนั่งฝูงไทยลีกต่อ
แข้งเทพ แบงค็อก ยูไนเต็ด ลุ้นเก็บ 3 คะแนนเต็ม ในการยกพลบุกรัง ตะหานนํ้า ราชนาวี เย็นวันนี้ (11 พ.ค.) เพื่อรักษาบัลลังก์จ่าฝูงศึกโตโยต้าไทยลีก 2016 ต่อไป โดยวางคู่หอกอันตราย มาริโอ-โจโจ้ ลงทะลวงตาข่าย ขณะที่ กิเลนผยอง เอสซีจี เมืองทอง ยูไนเต็ด ทีมอันดับ 2 ที่ตามไล่จี้อยู่แต้มเดียว จะเปิดบ้านรับการมาเยือนของ ช้างศึกยุทธหัตถี สุพรรณบุรี เอฟซี เช่นเดียวกับ กระต่ายแก้ว บางกอกกล๊าส ที่จะปักหลักเล่นในลีโอ สเตเดียม กับแข้ง กูปรี ศรีสะเกษ เอฟซี ส่วน ฉลามชล ชลบุรี เอฟซี บุก ราชันมังกร ราชบุรี มิตรผล เอฟซี และบีอีซี เทโรศาสน ทำศึกกับพัทยา ยูไนเต็ด,ศึกฟุตบอล โตโยต้า ไทยลีก 2016 นัดมิดวีก กลางสัปดาห์ ในวันพุธที่ 11 พ.ค.นี้ จะเป็นเป็นเกม นัดที่ 11 ของฤดูกาล ซึ่งแข่งขันครบ 9 คู่ เริ่มเวลา 18.00 น. ตะหานน้ำ ราชนาวี อันดับ 14 มี 8 แต้ม เฝ้ารังสนามราชนาวี กม.5 สัตหีบ พบ แข้งเทพ แบงค็อก ยูไนเต็ด จ่าฝูงของตาราง มี 25 คะแนน ถ่ายทอดสดทรูสปอร์ต เอชดี 2,เจ้าถิ่นเพิ่งปลดล็อกชนะนครราชสีมา 1-0 เมื่อสัปดาห์ที่ผ่านมา แต่เกมรุกยังมีปัญหาเพราะยิงได้แค่ 2 ลูกจาก 10 นัดแรก และเกมนี้จะหมดสิทธิ์ใช้งานแอดดิสัน อัลเวส ที่ติดโทษแบน ทำให้อังเดร หลุยส์ ไลเต ต้องรับบทหนักต่อไป ขณะที่แบงค็อก ยูไนเต็ด เก็บชัยชนะในลีกมา 7 นัดติดต่อกัน เกมนี้หากคว้า 3 แต้มได้จะการันตีจ่าฝูงต่อไป ซึ่งสภาพทีมจะไม่มีดราแกน บอสโควิช ที่ติดโทษแบน แต่มีเลอันโดร ตาตูย ที่พร้อมลงเล่นร่วมกับ มาริโอ ยูรอฟสกี และเจย์ซี จอน โจโจ้ ที่จะเป็นคู่หอกตัวหลักในการทะลวงตาข่าย,ส่วนคู่ดึกในเวลา 20.00 น. กิเลนผยอง เอสซีจี เมืองทอง ยูไนเต็ด รองจ่าฝูง มี 24 คะแนน เปิดเอสซีจี สเตเดียม พบ ช้างศึกยุทธหัตถี สุพรรณบุรี เอฟซี อันดับ 6 มี 18 คะแนน ถ่ายทอดสดทรูสปอร์ต 2 กับทรูสปอร์ต เอชดี 3 ซึ่งเจ้าถิ่นฟอร์มกำลังแรง เก็บชัยชนะมา 5 นัดรวด เกมนี้จะไม่มีมาริโอ อาบรานเตซ ที่ติดโทษแบน ทำให้ต้องปรับทัพ โดยอาจส่ง สุพรรณ ทองสงค์ ลงสนาม หรือถอย ธนบูรณ์ เกษารัตน์ มายืนเซ็นเตอร์ฮาล์ฟแทน ส่วนแนวรุกคนอื่นๆ อยู่กันพร้อมหน้า นำโดย เมสซีเจ ชนาธิป สรงกระสินธ์, ธีรศิลป์ แดงดา, คลีตัน ซิลวา และอดิศักดิ์ ไกรษร,ส่วนโปรแกรมคู่อื่นๆ เวลา 18.00 น. บีอีซี เทโรศาสน อันดับ 12 พบ พัทยา ยูไนเต็ด อันดับ 10 ที่สนามเฉลิมพระเกียรติ 72 พรรษา มีนบุรี ถ่ายทอดสดทรูสปอร์ต 2, ชัยนาท ฮอร์นบิล อันดับ 17 พบ บีบีซียู เอฟซี อันดับ 18 ที่สนามเขาพลองสเตเดียม ถ่ายทอดสดทรูสปอร์ต 6, ราชบุรี มิตรผล เอฟซี อันดับ 7 พบ ชลบุรี เอฟซี อันดับ 8 ที่สนามกีฬา จ.ราชบุรี ถ่ายทอดสดทรูสปอร์ต เอชดี 3 เวลา 19.00 น. บางกอกกล๊าส เอฟซี อันดับ 3 พบ ศรีสะเกษ เอฟซี อันดับ 11 ที่สนามลีโอ สเตเดียม ถ่ายทอดสด ทรู 4 ยู, โอสถสภา เอ็ม-150 สมุทรปราการ อันดับ 16 พบ บุรีรัมย์ ยูไนเต็ด อันดับ 4 ที่สนาม กกท.บางพลี ถ่ายทอดสดทรูสปอร์ต 7, นครราชสีมา มาสด้าเอฟซี อันดับ 15 พบ เชียงราย ยูไนเต็ด อันดับ 9 ที่สนามเฉลิมพระเกียรติฯ จ.นครราชสีมา ถ่ายทอดสดทรูวิช่ันส์ 445 และเวลา 20.00 น. อาร์มี่ ยูไนเต็ด อันดับ 13 พบ สุโขทัย เอฟซี อันดับ 5 ที่สนามกีฬากองทัพบก ถ่ายทอดสดทรูสปอร์ต 6
แข้งเทพ แบงค็อก ยูไนเต็ด ลุ้นเก็บ 3 คะแนนเต็ม ในการยกพลบุกรัง ตะหานนํ้า ราชนาวี เย็นวันนี้ (11 พ.ค.) เพื่อรักษาบัลลังก์จ่าฝูงศึกโตโยต้าไทยลีก 2016 ต่อไป โดยวางคู่หอกอันตราย มาริโอ-โจโจ้ ลงทะลวงตาข่าย 
โตโยต้า ไทยลีก 2016,แบงค็อก ยูไนเต็ด,แข้งเทพ,ราชนาวี,ตะหานนํ้า,ข่าวกีฬา,ข่าว,ไทยรัฐออนไลน์